# Opsætning af en internetforbindelse

&kde; tilbyder en komplet internetoplevelse med alle de programmer du behøver for at udnytte Web, e-mail, Usenet og mange andre internet-teknologier fuldt ud. Men for at du kan få glæde af &kde;'s avancerede muligheder, skal du først online. Her er opskriften:

Hvis du bruger dialup (dvs. at du forbinder til internettet via et modem tilkoblet en telefonlinje), skal du indstille &kde;'s opkaldsprogram &kppp;. Der er ingen grund til bekymring selv om det måske lyder kompliceret: &kppp; har en avanceret konfigurationsguide der som regel letter opsætningen af din telefonforbindelse gevaldigt.

Hvis du har en bredbåndsforbindelse eller hvis du forbinder via et lokalnetværk, er tingene nemmere (fra &kde;'s side). Når du har indstillet forbindelsen vha. værktøjer fra din &Linux;- eller &UNIX;-distribution, vil &kde; bruge denne forbindelse automatisk.

## Kom online på den nemme måde

### Nogle få ting du skal have parat før du starter

Hvis du har en nogenlunde moderne &Linux;-distribution, vil du måske finde at resten af dette dokument er overflødigt. &kppp; kommer med en smart lille guide der i mange tilfælde kan have dig oppe og kørende med en internetforbindelse på blot nogle få minutter.

Hvad enten du bruger guiden eller ej, skal du vide følgende før du begynder:

- Din ISP's gruppe af modem-telefonnumre.

- Dit brugernavn og kodeord til din ISP.

- Din ISP's DNS-servere (en er tilstrækkelig, men to er bedre).

Anden mulig information du bør finde ud af for fuldt at kunne bruge din ISP's tjenester er:

- Indkommende e-mail-servers adresse (ofte `pop.yourisp.com` eller `mail.yourisp.com`).

  Du skal også finde ud af om din ISP bruger POP3-protokollen eller IMAP.

- Udgående (SMTP) e-mail-servers adresse (det kan være den samme som den indkommende e-mail-server, ellers hedder den ofte noget i retning af `smtp.yourisp.com`).

- Usenet-nyheder (NNTP) server-adresse (muligvis `news.yourisp.com` eller `nntp.yourisp.com`).

- Enhver proxy-server som din ISP har sat op.

Al denne information er formodentlig til stede i de papirer du modtog fra din ISP da du tilmeldte dig hos dem, ellers kan du finde det fra din ISP's telefonhjælp.

Udstyret med ovenstående, og en temmelig ny standard-installation af &Linux;, vil du formodentlig finde at opsætning af en internetforbindelse er så enkelt som at køre &kppp;-guiden.

## &kppp;s guide

### Start af guiden

Du kan starte guiden fra &kppp;s startskærm. Start &kppp; fra din K-menu, hvor du finder den under Internet som &kppp; (Opkald til internet).

Følgende dialog kommer frem:

Startdialog for &kppp; opringningsprogram Startdialog for &kppp; opringningsprogram

Startdialog for &kppp; opringningsprogram

Den kommer formodentlig ikke til at have nogen indgange til at begynde med, men det er dem vi skal udfylde nu.

Klik på knappen Indstil... for at begynde at indstille en ny internettilslutning.

Guiden giver dig tre forskellige valg, Guide, Dialogindstillinger og Annullér

Guiden spørger dig om hvad du vil gøre... Guiden spørger dig om hvad du vil gøre...

Guiden spørger dig om hvad du vil gøre

Annullér

- Vælg dette hvis du virkelig ikke vil indstille en ny konto lige nu. Meddelelsesfeltet forsvinder, og du er tilbage ved opkaldsvinduet som tidligere.

Guide

- Hvis du har et helt almindeligt standardmodem, og anvender en af de største Internetleverandører i dit land, kommer guiden formodentlig til at kunne indstille en fungerende Internettilslutning for dig uden videre. Prøv dette først, inden du forsøger at indstille tilslutningen manuelt.

Dialogindstillinger

- Vælg dette hvis det ikke lykkes med guiden, eller hvis du kun vil gøre ting selv. Guiden er kun anvendelig for en lille delmængde af lande og internetleverandører.

Hvad angår dette kapitel, antager vi at du vælger Guide. Den dialogbaserede indstilling beskrives i et senere kapitel.

### Resten af guiden

Det første vindue som vises indeholder kun indledende tekst, som forklarer det som du læste om i det første afsnit i dette kapitel. Klik på Næste for at fortsætte.

I det andet vindue skal du angive hvilket land du bor i. Ikke alle lande er repræsenteret her, og hvis det land du bor i ikke er på listen, må du klikke på Annullér hvorefter en dialogbaseret opsætning vil fremkomme som du kan fortsætte med.

På næste skærmbillede kan du vælge mellem en gruppe internetudbydere som &kppp; har kendskab til, baseret på dit valg af land fra forrige skærmbillede. Hvis din ISP ikke er på listen her, må du klikke på Annullér og udføre indstillingerne vha. den dialogbaserede opsætning.

Du bliver nu spurgt dit brugernavn og kodeord for Internettilslutningen. Bemærk at dette adskiller sig fra dit brugernavn og kodeord for e-mail for visse internetleverandører, så sørg for at du anvender de rigtige. Vælg Næste for at fortsætte.

På næste skærm har du mulighed for at indtaste eventuelle ekstra opkaldspræfiks du måtte have, hvis du for eksempel skal trykke på 0 for at få en ekstern tilslutning, eller har et præfiks som du kan trykke på for at lukke for funktionen med ventende samtaler. Vælg Næste for at fortsætte.

Og det er alt! Hvis du vil gå tilbage til nogen af dine valg, kan du anvende knapperne Tilbage og Næste for at flytte dig frem og tilbage i dialogerne. Når du har lavet dine indstillinger, klikker du på knappen Færdig og du er helt klar.

Hvis du har brug for flere detaljer, kan du læse den fulde &kppp;-manual i &kde;-hjælpecenteret eller ved at skrive `help:/kppp` i Sted-linjen i &konqueror;.